projecte-aina/catalan_government_crawling huggingface dataset:
La suspensió de la vigència del règim sancionador esmentat, que va incorporar la disposició addicional tercera de la Llei 10/2011 esmentada, finalitza el proper 1 de gener de 2013.
Davant la proximitat d'aquesta data de finalització del termini de suspensió, l'Administració esportiva ha constatat que es mantenen les justificacions i motivacions que van portar a aprovar la previsió de suspensió temporal de la vigència del règim sancionador esmentat, mitjançant la Llei 10/2011.
Així mateix és voluntat de l'Administració esportiva continuar facilitant, durant un període de temps més ampli, l'adaptació del text legal i la implicació i acceptació dels agents esportius afectats per la norma.
Per aquest motiu, s'estima del tot necessari i urgent ampliar el termini de suspensió fins a l'1 de gener de 2015, adoptant la mesura per la via extraordinària del Decret llei.
Es possibilita així que, durant aquest nou període de temps, l'incompliment de les obligacions previstes en l'esmentada Llei 3/2008 no comporti la consegüent correcció disciplinària, que perjudicaria greument el sector afectat.
Per tot l'exposat, en ús de l'autorització concedida en l'article 64 de l'Estatut d'autonomia de Catalunya, a proposta del titular del Departament de la Presidència i d'acord amb el Govern,
Es modifica la disposició addicional tercera de la Llei 10/2011, del 29 de desembre, de simplificació i millorament de la regulació normativa, que queda redactada de la manera següent:
A partir de l'entrada en vigor d'aquesta Llei, i fins a l'1 de gener de 2015, resta en suspens la vigència de l'article 13, apartats 1 i 3, de la Llei 3/2008, del 23 d'abril, de l'exercici de les professions de l'esport.
A partir de l'entrada en vigor d'aquesta Llei, i fins a l'1 de gener de 2015, resta en suspens la vigència de la infracció tipificada en l'epígraf d de l'article 74 del Text únic de la Llei de l'esport, aprovat pel Decret legislatiu 1/2000, de 31 de juliol, solament pel que fa a l'incompliment d'alguna de les obligacions o condicions establertes per la dita Llei en matèria de titulacions de tècnics.
L'òrgan competent ha de resoldre d'ofici la finalització, per sobreseïment, dels expedients sancionadors que estiguin en tramitació en el moment de l'entrada en vigor d'aquesta Llei per fets que no serien constitutius d'infracció administrativa, d'acord amb el règim temporal de suspensió de vigència establerta pels apartats 1 i 2.
Aquest Decret llei entrarà en vigor l'endemà de la seva publicació al Diari Oficial de la Generalitat de Catalunya.
El Consell de Cooperació és l'òrgan col·laborador en la gestió del Parc Natural, integrat per entitats representatives dels sectors socials interessats.
Poden formar part del Consell de Cooperació les entitats degudament legalitzades que es troben estatutàriament vinculades a la defensa dels interessos dels propietaris particulars i els habitants del Parc Natural, les dedicades a la recerca científica o a l'estudi i a la defensa de la natura, o les altres representatives dels sectors agraris, forestals, pesquers, culturals, turístics, i recreatius que hi desenvolupen llur activitat.
S'han d'establir per reglament les disposicions de funcionament i el procediment per al nomenament de les entitats que han de tenir representació en el Consell de Cooperació.
Són funcions del Consell de Cooperació:
a) Establir criteris i promoure mesures per a coordinar harmònicament els interessos i les activitats dels sectors representats amb els objectius i l'actuació del Parc Natural.
b) Fomentar la cooperació de les entitats que hi són representades, o d'altres que es dediquin als mateixos objectius que els disposats en aquesta Llei, amb el Parc Natural i la seva gestió, i concertar amb aquesta finalitat actuacions d'interès comú.
c) Plantejar a les administracions actuants iniciatives, propostes i suggeriments adreçats a la defensa dels interessos representats i a l'assoliment de les finalitats de cooperació, harmonització i participació, i, en general, dels objectius específics de les àrees protegides.
d) Emetre informes sobre els afers que els altres òrgans del Parc Natural sotmetin a la seva consideració.
El Consell de Cooperació ha d'ésser informat regularment dels plans, els projectes i les actuacions duts a terme en la gestió del Parc Natural.
La Junta Rectora del Parc Natural de Cap de Creus, integrada per representants de les diverses administracions actuants, inclosos els distints ajuntaments implicats, i també el Consell Comarcal de l'Alt Empordà, és l'òrgan rector del Parc Natural.
S'ha d'establir per reglament el funcionament de la Junta Rectora i de la comissió permanent, i també la composició definitiva d'aquesta i la contribució i el tipus d'aportació de cada administració representada.
Són funcions de la Junta Rectora:
a) Establir, d'acord amb les disposicions reguladores del Parc Natural, les directrius per a exercir-ne la gestió i supervisar-ne l'execució.
b) Aprovar inicialment les memòries anuals de gestió.
c) Coordinar les actuacions que afectin l'espai protegit de les distintes administracions actuants que hi són representades, i fer-ne el seguiment.
d) Ésser objecte de consulta preceptiva abans de l'aprovació de les disposicions, els plans i els programes que es formulin per a desplegar aquesta Llei i els programes anuals de gestió.
e) Proposar i promoure mesures i actuacions per a la millor protecció del Parc Natural, per al foment del coneixement i el gaudi ordenat dels seus valors i per a l'afavoriment de les activitats tradicionals.
f) Proposar, si escau, un major grau de protecció per als espais que ho requereixin i proposar la declaració de noves figures de protecció o la modificació de les que estableix aquesta Llei per una figura de protecció superior.
El president o presidenta de la Junta Rectora és nomenat pel conseller o consellera d'Agricultura, Ramaderia i Pesca d'entre els membres de la Junta Rectora.
Requisits que han de complir les entitats de control i avaluació de prevenció de la contaminació acústica
Disposar d'una estructura organitzativa i un sistema de qualitat que garanteixi el compliment dels requisits que estableix aquest Decret i que permeti dur a terme els mesuraments de contaminació acústica d'acord amb la norma UNE-EN ISO/IEC 17025.
Garantir que el personal que realitza actuacions de control i/o avaluació disposa d'una competència tècnica adequada; a aquest efecte, han d'aportar documentació de la formació acadèmica i experiència laboral del seu personal tècnic.
El personal tècnic encarregat de dur a terme actuacions de control ha de:
a) Disposar d'una titulació acadèmica d'educació superior, de caire científic o tècnic.
b) Disposar de la formació teòrico-pràctica i de l'experiència laboral mínima relacionada amb el control de la prevenció de la contaminació acústica, definides als procediments i les instruccions tècniques específiques d'acreditació en el sector de la prevenció de la contaminació acústica.
Disposar de mitjans i equips adequats, suficients i idonis que permetin dur a terme totes les activitats per a les quals està acreditada.
Disposar d'una pòlissa d'assegurança de responsabilitat civil professional per cobrir les responsabilitat civils que es puguin derivar de la seva actuació com a entitat acreditada.
Les entitats de control han de complir, específicament:
L'entitat de control i el seu personal han de garantir el compliment dels requisits d'independència, imparcialitat i integritat que estableix la norma UNE-EN ISO/IEC 17020.
Cal garantir la confidencialitat de la documentació originada de la seva actuació com a entitat acreditada, i s'han d'establir criteris i procediments documentats al respecte.
Es pot reconèixer l'acreditació a aquelles entitats que disposin d'una acreditació atorgada per òrgans competents d'altres comunitats autònomes o per un organisme oficial d'acreditació de la Unió Europea, i són d'aplicació en el que no preveuen els apartats 1 i 4 de l'article 34 del Decret 397/2006, de 17 d'octubre, sempre que l'abast de l'acreditació coincideixi amb l'establert en aquest Decret, i l'entitat acrediti el compliment dels altres requisits addicionals d'aplicació, i el coneixement de la normativa de desenvolupament i de prevenció addicional aplicable en el territori de Catalunya.
Aquestes entitats s'inscriuen d'ofici al Registre d'entitats de prevenció de la contaminació acústica i els són d'aplicació les mateixes obligacions que a la resta d'entitats col·laboradores per a les actuacions realitzades en el territori de Catalunya.
L'òrgan competent en l'acreditació d'entitats col·laboradores en matèria de medi ambient efectua la supervisió i el seguiment de les actuacions realitzades al territori català de les entitats col·laboradores acreditades per altres òrgans competents d'altres comunitats autònomes o organismes d'acreditació oficial de la Unió Europea.
Si del resultat d'una intervenció tècnica es detecta que les actuacions realitzades per aquestes entitats presenten alguna de les deficiències previstes com a motiu de suspensió o retirada de l'acreditació d'acord amb l'article anterior, l'òrgan competent en l'acreditació d'entitats col·laboradores en matèria de medi ambient, a més de procedir segons el que estableix aquest Decret i de retirar l'entitat del Registre d'entitats de prevenció de la contaminació acústica, ha d'informar d'aquest fet l'òrgan o organisme que va efectuar la seva acreditació per tal que pugui prendre les mesures oportunes.
Per a l'acreditació, ampliació, modificació, renovació, suspensió i retirada de l'acreditació d'una entitat de prevenció de la contaminació acústica, és d'aplicació el procediment regulat als articles 20 a 28 i 30 a 32 del Decret 397/2006, de 17 d'octubre, amb les especialitats que s'estableixin per a l'acreditació d'entitats de prevenció de la contaminació acústica, d'acord amb la norma UNE-EN ISO/IEC 17011, requisits generals per als organismes d'acreditació que realitzen l'acreditació dels organismes d'avaluació de la conformitat.
Són motius de retirada de l'acreditació:
a) Fer actuacions per a les quals no es disposi de l'acreditació corresponent.
b) Dur a terme actuacions havent modificat els requisits i les condicions necessàries que van motivar l'acreditació o el seu reconeixement.
c) Incórrer en pràctiques que restringeixin els principis de lliure concurrència.
d) Fer actuacions mitjançant persones no capacitades o emprant aparells, mitjans o equips no adequats o metodologies incorrectes.
e) Emetre informes, certificacions o dictàmens que continguin falsedats en les seves dades.
f) Fer actuacions que vulnerin els requisits d'independència i imparcialitat.
g) Incomplir de manera reiterada les obligacions com a entitat col·laboradora en matèria de medi ambient i habitatge regulades en aquest Decret.
L'òrgan competent d'acreditació en matèria de medi ambient pot convalidar alguna o totes les fases del procediment d'acreditació a les entitats que ja disposin d'acreditació com a entitats ambientals de control en el marc de la Llei 3/1998, de 27 de febrer, de la intervenció integral de l'Administració ambiental o, si s'escau, de la legislació vigent en aquest àmbit.
Els drets i obligacions de les entitats de prevenció de la contaminació acústica són els mateixos que s'atribueixen als verificadors d'informes d'emissió de gasos amb efecte d'hivernacle per l'article 19 del Decret 397/2006, de 17 d'octubre, d'aplicació del règim de comerç de drets d'emissió de gasos amb efecte d'hivernacle i de regulació del sistema d'acreditació de verificadors d'informes d'emissió de gasos amb efecte d'hivernacle, excepte els apartats d, j, k, r i s del seu apartat 2.
Les entitats de prevenció de la contaminació acústica han de mantenir els expedients, la documentació i les certificacions durant un període mínim de 5 anys.
Les actuacions de les entitats de prevenció de la contaminació acústica resten subjectes als requeriments tècnics, els mètodes i els règims de gestió que estableix la normativa aplicable, els continguts en la resolució d'acreditació i els establerts a les instruccions tècniques aprovades per l'òrgan competent en l'acreditació d'entitats col·laboradores en matèria de medi ambient.
Les entitats col·laboradores responen, en tot cas, de les seves actuacions.
El funcionament de les entitats és supervisat, i, si escau, intervingut per l'òrgan competent en l'acreditació d'entitats col·laboradores en matèria de medi ambient per tal de verificar el compliment dels requisits i les condicions de l'acreditació.
Poden optar a l'acreditació, com a entitats de prevenció de la contaminació acústica, les entitats, públiques o privades, que compleixin els requisits establerts en aquest Decret i en el seu annex E i superin el procés d'acreditació corresponent.
Els requisits exigits per a l'atorgament de l'acreditació com a entitat col·laboradora s'han de mantenir al llarg de tot el període de vigència d'aquesta.
La pèrdua d'algun dels requisits inhabilita l'entitat per dur a terme les actuacions i funcions per a les quals va obtenir l'acreditació fins que esmeni la deficiència.
Les entitats de prevenció de la contaminació acústica (EPCA) es classifiquen en:
Els camps d'actuació de les entitats de control són:
b) El control de nivells de vibracions en activitats i infraestructures.
c) El control de la qualitat acústica de l'edificació: aïllament acústic in situ.
El camp d'actuació de les entitats d'avaluació és l'avaluació de la qualitat acústica del territori en el marc de l'elaboració dels mapes de soroll i dels instruments per a la preservació, recuperació i millora de la qualitat acústica.
Es crea la Comissió Tècnica d'Acreditació d'Entitats de Prevenció de la Contaminació Acústica, i s'adscriu a l'òrgan competent en matèria de qualitat ambiental.
Amb l'objectiu d'aconseguir la paritat de gènere, en la composició de la Comissió s'ha de tendir a assolir una participació mínima del 50% de dones.
La Comissió Tècnica ha d'estar integrada per un màxim de dotze tècnics o tècniques designats/des a proposta de l'òrgan competent en l'acreditació d'entitats col·laboradores en matèria de medi ambient, consultats els sectors industrials afectats, la Federació de Municipis de Catalunya i l'Associació Catalana de Municipis i Comarques, les entitats acreditades, els departaments competents en matèria de contaminació acústica, habitatge, infraestructures de transport, indústria i urbanisme.
La composició de la Comissió es determina per resolució del/de la titular de l'òrgan competent en matèria de qualitat ambiental, i actua com a coordinador/a de la Comissió un/a funcionari/ària adscrit/a a l'òrgan competent en l'acreditació d'entitats col·laboradores en matèria de medi ambient.
La Comissió Tècnica pot comptar amb la col·laboració de persones expertes en la matèria.
Correspon a la Comissió Tècnica l'assessorament tècnic de l'òrgan competent en l'acreditació d'entitats col·laboradores en matèria de medi ambient en els aspectes relacionats amb l'acreditació i el funcionament de les entitats de prevenció de la contaminació acústica i en l'elaboració d'instruccions tècniques.
Es crea el Comitè d'Acreditació com a òrgan col·legiat encarregat de garantir la imparcialitat i la representació de totes les parts implicades en els processos d'acreditació.
Aquest Comitè s'adscriu al departament competent en matèria de contaminació acústica.
Amb l'objectiu d'aconseguir la paritat de gènere, en la composició del Comitè s'ha de tendir a assolir una participació mínima del 50 % de dones.
Formen el Comitè d'Acreditació:
a) El/la president/a, que és el/la titular de l'òrgan competent en matèria de qualitat ambiental.
b) Un/a vocal representant del departament competent en matèria de contaminació acústica.
c) Un/a vocal representant de cada un dels departaments en competències en matèria d'infraestructures de transport, d'urbanisme, d'indústria, d'agricultura i d'habitatge.
d) Un/a representant dels sectors industrials objecte de l'actuació de les entitats acreditades, nomenat a proposta del Consell de Cambres de Catalunya.
e) Dos vocals representants de la Federació de Municipis de Catalunya i dos vocals representants de l'Associació Catalana de Municipis i Comarques.
f) Un/a vocal representant dels consumidors nomenat a proposta del Consell de les persones consumidores de Catalunya.
g) El/la responsable de l'òrgan competent en l'acreditació d'entitats col·laboradores en matèria de medi ambient.
h) El/la secretari/ària amb veu però sense vot que serà un/a funcionari/ària adscrit/a a l'òrgan competent en l'acreditació d'entitats col·laboradores en matèria de medi ambient.
i) El Comitè pot acordar admetre observadors d'altres entitats i/o organitzacions implicades en el procés.
El nomenament dels membres del Comitè d'Acreditació es fa per resolució del/de la titular de l'òrgan competent en l'acreditació d'entitats col·laboradores en matèria de medi ambient.
Correspon al Comitè d'Acreditació la proposta de resolució d'atorgament, denegació, renovació o retirada de l'acreditació.
El funcionament del Comitè d'Acreditació es regeix per la normativa aplicable als òrgans col·legiats de l'Administració de la Generalitat de Catalunya.
Es modifica l'apartat 2 de l'article 24 del Decret 289/2006, de 4 de juliol, que passa a tenir la redacció següent:
24.2 De la Subdirecció General de Prevenció i Control de la Contaminació Atmosfèrica en depèn:
a) El Servei de Vigilància i Control de l'Aire.
b) L'Oficina per a la Prevenció de la Contaminació Acústica, que es configura com una àrea funcional.
Es modifica l'apartat 1.i de l'article 25, del Decret 289/2006, de 4 de juliol, que passa a tenir la redacció següent:
25.1.i Formular programes d'ajuts i subvencions per a la vigilància i correcció de la contaminació atmosfèrica i fer la seva gestió i control tècnic.
S'afegeix un nou article, el 25 bis, al Decret 289/2006, de 4 de juliol, amb el text següent:
Oficina per a la Prevenció de la Contaminació Acústica
25.1 Corresponen a l'Oficina per a la Prevenció de la Contaminació Acústica les funcions següents:
a) Proposar actuacions per garantir el compliment de les normes de qualitat acústica i la seva millora.
b) Controlar la contaminació acústica de les infraestructures de transport a les quals fa referència la Llei 16/2002, de 28 de juny.
c) Formular i gestionar els expedients per declaració de zones d'especial protecció de la qualitat acústica en les àrees incloses en sòl no urbanitzable.
d) Informar dels projectes sotmesos al procediment d'avaluació d'impacte ambiental i a l'avaluació ambiental estratègica de plans i programes.
e) Donar suport a les entitats locals en les tasques de control i inspecció de la contaminació acústica.
g) Donar compliment a les obligacions d'informació de la Directiva 2002/49/CE, de 25 de juny, sobre avaluació i gestió del soroll ambiental.
h) Vetllar per la qualitat dels processos d'avaluació de les entitats per a la prevenció de la contaminació acústica.
i) Formular programes d'ajuts i subvencions per a la prevenció i millora de la contaminació acústica i fer-ne la gestió i el control tècnic.
j) Donar suport tècnic especialitzat a la Ponència Ambiental i altres òrgans del departament.
k) Establir criteris tècnics per aplicar la normativa en matèria de contaminació acústica.
Els ens locals que en el moment de l'entrada en vigor de la Llei 9/2008, del 10 de juliol, eren beneficiaris del fons econòmic en els termes establerts per l'apartat 2 de l'article 32 continuen tenint aquesta condició.
Els ens locals que en el moment de l'entrada en vigor de la Llei 9/2008, de 10 de juliol, eren beneficiaris del fons econòmic en els termes establerts per l'apartat 2 a) de l'article 32 continuen tenint aquesta condició.
La persona infractora resta obligada a restaurar la realitat física alterada en els termes i les condicions que estableixi la resolució sancionadora dictada.
L'incompliment d'aquesta obligació es considera infracció administrativa i pot comportar l'inici d'actuacions sancionadores, sense perjudici que l'òrgan sancionador pugui ordenar l'execució subsidiària del requeriment.
Si la persona infractora ha estat requerida per l'òrgan sancionador a restaurar el medi ambient i a recollir i tractar els residus abandonats i incompleix aquesta obligació, ha de ser ordenada l'execució subsidiària del requeriment.
En el cas d'infraccions lleus, l'expedient es pot instruir mitjançant el procediment abreujat si es tracta d'una infracció flagrant i els fets han estat reflectits en l'acta corresponent o en la denúncia de l'autoritat competent o es desprenen de la documentació aportada per la inspecció o dels resultats de les anàlisis practicades.
Aquest procediment s'ha d'aplicar d'acord amb el Decret 278/1993, del 9 de novembre, sobre el procediment sancionador d'aplicació als àmbits de competència de la Generalitat.
Les mesures cautelars es poden acordar simultàniament a la incoació del procediment sancionador o en qualsevol moment del seu curs, i mantenir-se mentre se'n continua la tramitació, sense que, llevat del supòsit que té en compte l'article 97, la mesura cautelar es pugui perllongar més d'un any.
Les mesures cautelars es poden acordar simultàniament a la incoació del procediment sancionador o en qualsevol moment del seu curs, i mantenir-se mentre se'n continua la tramitació, sense que en cap cas, llevat del supòsit que té en compte l'article 97, la mesura cautelar es pugui perllongar més de sis mesos.
Un cop ha estat detectada l'existència d'activitats de producció o de gestió de residus contràries a les determinacions d'aquesta Llei i de la legislació que la desplegui o complementi, el president o la presidenta de l'Agència de Residus de Catalunya pot acordar-ne la interrupció i el cessament immediat i adoptar les mesures oportunes per a fer-les efectives.
En cas de danys flagrants per al medi, els òrgans de la inspecció han d'acordar la suspensió de les activitats, que ha de ser ratificada pel president o per la presidenta de l'Agència de Residus de Catalunya dins un termini de vint-i-quatre hores.
Les facultats atorgades al president o la presidenta de l'Agència de Residus de Catalunya en els apartats 1 i 2 poden ser delegades en el secretari o en la secretària general del departament competent en matèria de medi ambient.
Si la persona productora o posseïdora de residus en lliura a terceres persones que no tenen l'autorització necessària o en lliura incomplint les condicions establertes per aquesta Llei, ha de respondre solidàriament amb elles dels perjudicis que es produeixin per causa dels residus i de les sancions que escaigui imposar d'acord amb el que estableix aquesta Llei.
La imposició de les restants sancions es determina segons la competència per raó de la matèria, si bé les que siguin de suspensió o de clausura solament poden ser acordades pel conseller o per la consellera del departament competent en matèria de medi ambient, amb excepció de les atribuïdes als alcaldes o a les alcaldesses, que les poden imposar en els procediments en què són competents per raó de la matèria.
a) La demora en l'aportació d'informes o documents, en general, sol·licitats per l'Administració en la comesa de control d'activitats.
b) La comissió d'alguna de les infraccions greus establertes per l'article 75 quan, per llur escassa quantia o entitat, no mereixin aquesta qualificació.
a) Qualsevol acció o omissió que infringeixi disposicions contingudes en les normes sectorials de rang legal i no resultin tipificades d'infraccions molt greus o greus per aquesta llei o per les de caràcter sectorial.
b) L'abocament, l'abandonament o l'eliminació incontrolada feta per particulars de residus sense autorització.
Les accions o omissions que contravinguin a aquesta llei tenen el caràcter d'infraccions administratives, sens perjudici de les altres que resultin de la legislació sectorial que afecti els residus i no puguin ésser subsumides en les que determina aquesta llei.
No poden ser objecte de procediment sancionador altres infraccions que les especificades per aquesta Llei, sens perjudici d'aquelles altres que resultin de la legislació sectorial que afecti els residus i no puguin ser subsumides en les que determina aquesta Llei.